Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 4.11. (00:01) – 29.11.2019 (23:59)
Zahraničná pracovná cesta prerušená v dňoch:   
 	  9.11.2019 – 11.11.2019
              		16.11.2019 – 17.11.2019
             		23.11.2019 – 24.11.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v novembri 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.
Podpora zapájania sa do medzinárodných projektov a pri ich implementácii
Dňa 21. novembra 2019 sa uskutočnilo už šieste zasadnutie Tieňového výboru pre strategické konfigurácie programu Horizon Europe, do ktorého som bol oficiálne nominovaný zo strany MŠVVaŠ SR. Zasadnutia Tieňového výboru pre strategické konfigurácie programu Horizon Europe budú prebiehať každý mesiac až do začiatku spustenia programu Horizon Europe od roku 2021.
Európska komisia má záujem uplatniť nový strategický prístup v úzkej spolupráci s členskými štátmi a plánovať agendu v oblasti výskumu a inovácií na nadchádzajúce obdobie 10 - 15 rokov. Plánovanie strategického prístupu na nadchádzajúce dlhoročné obdobie bude hlavnou úlohou tejto formácie Tieňového výboru pre strategické konfigurácie programu Horizon Europe. Komisia upozornila, že delegáti majú prostredníctvom pripomienkovania Strategického plánu jedinečnú možnosť ovplyvňovať jednotlivé ciele II. klastra programu Horizon Europe a budúce misie a výskumno-inovačné partnerstvá. 
Ďalším dôležitým bodom je príprava novej paradigmy a priorít nadchádzajúceho Európskeho výskumného priestoru (ERA) na obdobie 2020-2030. Pre tieto účely bola zriadená Ad-hoc Pracovná skupina zložená z delegátov ERAC, ktorej som súčasťou. 
Dňa 4. novembra 2019 usporiadali zástupcovia Styčnej kancelárie SR pre výskum a vývoj v Bruseli tradičné zasadnutie pracovníkov styčných kancelárií pre výskum a inovácie z krajín V4 (CZELO, PolSCA a NRDIO). Témou zasadnutia bola finalizácia organizácie spoločného V4 tréningu pre projektových manažérov pre projekty Horizont 2020, ktorý sa uskutočnil v termíne od 18. do 20. novembra 2019 v Bruseli. Pracovníci zároveň finálne identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov.
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020 (odhadovaný termín je jún 2020), kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
V dňoch od 18. do 20. novembra 2019 sa v Bruseli uskutočnila jesenná edícia školenia pre projektových manažérov z krajín Vyšehradskej štvorky (V4) zameraného na projekty rámcového programu EÚ pre výskum a inovácie pod menom Horizont 2020. Podujatie bolo opäť otvorené aj pre ďalšie partnerské krajiny, a tak sa školenia zúčastnilo celkovo 34 projektových manažérov pôsobiacich na univerzitách a výskumných inštitúciách v krajinách V4, Holandsku, Litve a Rumunsku. Na organizácii sa podieľala Styčná kancelária SR pre výskum a vývoj v Bruseli (SLORD), Styčná kancelária ČR pre výskum, vývoj a inovácie (CZELO), Zastúpenie Národnej kancelárie Maďarska pre výskum, vývoj a inovácie v Bruseli (NRDIO) a Styčná agentúra Poľska pre výskum (PolSCA).
Spoločným cieľom týchto subjektov je zvyšovanie národnej účasti v európskych programoch pre výskum, vývoj a inovácie a zviditeľňovanie regiónu v Bruseli. Hlavnou ambíciou školenia bolo zvýšiť odborné kapacity projektových manažérov, a to poskytnutím cielených informácií s pridanou hodnotou z Bruselu, rozšírením ich povedomia o politickom kontexte európskeho výskumu a o programoch a iniciatívach, ktoré presahujú rámcový program Horizont 2020.  Vďaka organizácii mohli účastníci absolvovať intenzívny trojdňový program, ktorý zahŕňal rečníkov z Generálnych riaditeľstiev a Výkonných agentúr Európskej komisie, ako aj celý rad prezentácií od rôznych expertov so skúsenosťami z praxe. Zástupcovia Komisie vo svojich príspevkoch hovorili napríklad o konkrétnych programoch vytvárania spolupráce naprieč Európskym výskumným priestorom (ERA), akými sú napríklad nástroje programu Horizont 2020 pre šírenie excelentnosti a rozširovanie účasti a o možnostiach využitia ďalších iniciatív, akými sú napríklad aktivity COST. Taktiež sa diskutovalo o procese hodnotenia a financovania projektov a politikách a iniciatívach Európskej komisie smerom k otvorenému prístupu k výskumným dátam (tzv. Open access). Zástupcovia Európskej komisie tiež poskytli prezentácie aj o novinkách vo finančnom odmeňovaní účastníkov projektov Horizontu 2020 a ďalších finančných náležitostiach. Program školenia takisto zahŕňal aktuality európskej výskumnej politiky zamerané okrem iného na najnovšie informácie o podobe 9. rámcového programu pre výskum a inovácie, Horizon Europe. Odborníci so znalosťou bruselského prostredia a zástupcovia belgických inštitúcií potom zdieľali svoj pohľad do procedúry komitológie, tvorby pracovných programov a profesionálneho lobingu, štatistikách účasti v programe Horizont 2020, stratégie pre rozvoj ľudských zdrojov (HRS4R), alebo sa podelili o svoje skúsenosti s efektívnym projektovým manažmentom. Nechýbala ani informatívna sekcia venovaná vplyvom Brexit-u na zapájanie sa Spojeného kráľovstva do projektov programu Horizont 2020 a prezentácia venovaná iniciatíve Európske univerzity, ktorá sa teší veľkému záujmu v univerzitnom a výskumno-inovačnom prostredí EÚ. Tohtoročné podujatie opäť venovalo špeciálnu pozornosť stratégiám pre profesionálny networking. Podujatie poskytlo priestor na vytváranie kontaktov medzi účastníkmi, napríklad pomocou tréningu 2 minútovej seba prezentácie či interaktívneho workshopu v skupinách zameraného na výmenu skúseností, odporúčaní a tipov a trikov pre úspešnú participáciu v medzinárodných projektoch z rôznych uhlov pohľadu. Účastníci sa mali taktiež možnosť spoznať s viacerými predstaviteľmi inštitúcií, ktoré si založili svoju styčnú kanceláriu v Bruseli a na základe ich prezentácií načerpať mnohé užitočné informácie týkajúce sa prostredia európskych inštitúcií. Školenie projektových manažérov bude nasledované ďalšími spoločnými aktivitami počas roka 2020, ku ktorým sa radí aj plánovaná návšteva predsedov Akadémií vied krajín V4 v Bruseli v jeho prvej polovici. Ďalšie školenie projektových manažérov krajín Vyšehradskej štvorky sa bude konať na jar 2020 a jeho náplň bude aktualizovaná podľa spätnej väzby prevzatej od účastníkov. Celý program školenia nájdete tu.
Dňa 12. novembra 2019 v Bratislave uskutočnil národný informačný deň pre vysoké školy so zameraním na centralizované akcie programu Erasmus+ a projekty strategických partnerstiev v Kľúčovej akcii 2. Podujatie zorganizovala Národná agentúra programu Erasmus+ pre vzdelávanie a odbornú prípravu (SAAIC), v spolupráci so Styčnou kanceláriou SR pre výskum a vývoj v Bruseli (SLORD), Stálym zastúpením SR pri EÚ v Bruseli a Slovenskou rektorskou konferenciou (SRK). V rámci podujatia bol ponúknutý špeciálny blok a diskusný workshop venovaný iniciatíve Európske univerzity. Podujatia sa zúčastnilo viac ako 80 účastníkov 20 slovenských vysokých škôl. Prvú časť informačného seminára otvorila výkonná riaditeľka SAAIC, Irena Fondová, ktorá vo svojej úvodnej reči privítala hostí zo zahraničia a z partnerských organizácií na Slovensku. Vzápätí vystúpila zástupkyňa Generálneho riaditeľstva Európskej komisie pre vzdelávanie, mládež, šport a kultúru (DG EAC), Tine Delva, ktorá predstavila politický vývoj vedúci k  založeniu iniciatívy Európske univerzity, opísala podmienky zapojenia sa do už druhej pilotnej výzvy na predkladanie návrhov programu (2020) a ponúkla cenné rady a tipy pre univerzity, ktorých ambíciou je byť súčasťou budúcich európskych univerzitných aliancií a aktívne prispievať k budovaniu Európskeho vzdelávacieho priestoru (EEA) a tiež Európskeho výskumného priestoru (ERA). Rovnako zdôraznila, že cieľom tejto iniciatívy je zapojenie čo najväčšieho počtu "univerzít budúcnosti" zo všetkých programových krajín Erasmus+, ako aj "zvýšiť konkurencieschopnosť vysokých škôl a vytvárať spoločné a udržateľné stratégie vo vzdelávaní. Európske univerzity nie sú o projektoch, sú o dlhodobej vízii." Po príspevku Európskej komisie vystúpil Karl Stoeckel, zástupca francúzskej univerzity Aix-Marseille, ktorá je koordinátorom aliancie CIVIS - a European Civic University Alliance - jednej zo 17 aliancií, ktoré uspeli v prvej pilotnej výzve Európskych univerzít (2019), a ktorých trojročné, programové a zároveň testovacie obdobie sa začína práve v tomto čase. Karl Stoeckel opísal proces vzniku a budovania univerzitnej aliancie CIVIS, jeho štruktúru, ciele a predovšetkým dlhodobú víziu, ktorá všetkých partnerov spojila do jedného celku. Ponúkol dobré praktiky pri vytváraní konzorcia pozostávajúceho z ôsmych členov a jeho riadiacej štruktúry, výbere vhodných partnerov a pri procese implementácie cieľov a ambícií aliancie, ale upozornil aj na ťažkosti, ktoré je potrebné pri vytváraní aliancie prekonať. Zástupkyňa portugalskej ISG Univerzity v Lisabone a spoločnosti IrRADIARE, Paula Peiró, pre účastníkov zhrnula dobré praktiky a tipy, ktoré môžu viesť k úspechu vo výzve Európske univerzity a to na základe uskutočnenej analýzy faktorov, ktoré boli spoločné vybraným 17 alianciám v rámci prvej pilotnej výzvy Európske univerzity. Taktiež predstavila novovznikajúcu alianciu EU'niversitas, ktorá sa pripravuje na zapojenie do druhého kola pilotnej výzvy. V druhej časti programu nasledovali prezentácie SAAIC - Národnej agentúry programu Erasmus+ SAAIC - Národnej agentúry programu Erasmus+pre vzdelávanie a odbornú prípravu, ktoré priblížili účastníkom z radov vysokých škôl možnosť zapojenia sa do programu Erasmus+ v rámci Kľúčovej akcie 2 - Strategické partnerstvá.  Príklad úspešného projektu Strategického partnerstva predstavili zástupcovia Univerzity sv. Cyrila a Metoda v Trnave, Ján Demiščák a Monika Hornáček Banášová. Rovnako boli odprezentované aj ďalšie centralizované akcie Erasmus+, ako sú Spoločné magisterské študijné programy Erasmus Mundus, Budovanie kapacít vo vysokoškolskom vzdelávaní, Jean Monnet a Znalostné aliancie. Pre vysoké školy, ktoré pripravujú prihlášku na Európske univerzity vo Výzve 2020 bol vyhradený priestor na neformálnu diskusiu so všetkými zahraničnými hosťami, ktorý poskytol jedinečnú príležitosť položiť konkrétne otázky o tom, ako pripraviť úspešný návrh projektu v rámci tejto iniciatívy. Cieľom podujatia bolo poskytnúť účastníkom informácie o všetkých vyššie uvedených aktivitách programu Erasmus+, ukázať príklady dobrej praxe, vytvoriť priestor na  nadväzovanie kontaktov a hľadanie partnerov do budúcich projektov. Prezentácie rečníkov nájdete na webstránke národnej agentúry.

IGLO CORE

Dňa 5. novembra 2019 sa uskutočnilo tradičné zasadnutie vedúcich styčných kancelárií pre výskum a inovácie (IGLO CORE), ktorého hlavným bodom bola diskusia zo zástupcami iniciatívy Vanguard.

Iniciatíva Vanguard bola oficiálne založená v roku 2013. Nový rast iniciatívy Vanguard prostredníctvom inteligentnej špecializácie vychádza z politického záväzku regiónov, aby využili svoju stratégiu inteligentnej špecializácie na podporu nového rastu prostredníctvom podnikateľských inovácií zdola nahor a priemyselnej obnovy v európskych prioritných oblastiach. Politické vedenie v každom partnerskom regióne prijalo tento záväzok podpísaním Milánskej deklarácie.

Politická angažovanosť iniciatívy Vanguard pri umiestňovaní agendy inteligentnej špecializácie do centra úsilia EÚ o nový rast je založená na pevnom presvedčení, že podnikanie a ciele spoločnej politiky budú stimulom pre oživenie európskeho priemyselného rastu.

Táto iniciatíva Vanguard má svoje základy na regionálnej úrovni. Regióny EÚ sú najbližším politickým prepojením na dynamiku rastu zdola nahor potrebnú na obnovu priemyselnej štruktúry vďaka svojej blízkosti k inovatívnym partnerstvám a zoskupeniam. Takéto partnerstvá a zoskupenia tvoria ekosystémy, ktoré sú katalyzátorom rýchlo rastúcich inovatívnych MSP. Regionálne inovačné ekosystémy môžu a môžu vyvíjať riešenia významných spoločenských výziev a zároveň plniť ambície EÚ v oblasti zlepšovania medzinárodnej konkurencieschopnosti.

Iniciatíva Vanguard sa snaží ísť príkladom v rozvoji medziregionálnej spolupráce a viacúrovňového riadenia na podporu zoskupení a regionálnych ekosystémov s cieľom zamerať sa na inteligentné špecializácie v prioritných oblastiach pre transformujúce sa a rozvíjajúce sa odvetvia. Vanguardské regióny (35 regiónov, SK nie je členom) chcú vybudovať synergie a komplementárnosť v stratégiách inteligentnej špecializácie s cieľom posilniť klastre a klastrové siete svetovej úrovne, najmä prostredníctvom pilotných projektov a demonštrantov veľkého rozsahu. Tieto investície posilnia konkurencieschopnosť Európy v budúcnosti v oblasti vedúceho postavenia v nových priemyselných odvetviach a rozvoja vedúcich trhov, ktoré ponúkajú riešenia našich spoločných výziev.

V novom MFF na roky 2021-2027 by malo byť pre iniciatívu Vanguard alokovaných minimálne 970 mil. EUR – program bude niesť názov INTERREG Component 5. Program dostal silnú podporu Rady a EP, otázne je jeho umiestnenie (ETC/ERDF). 

Iniciatíva Vanguard pracuje s troma S3 platformami: 
-	Agrofood;
-	Energy;
-	Industrial Modernisation. 

Za nové členské krajiny EÚ (tzv. EÚ-13) sú členmi Vanguard iniciatívy iba dva regióny Slovinska a región Poľska. Slovinská delegátka uviedla, že členstvo v iniciatíve Vanguard hodnotí SI pozitívne, okrem „tailored“ opatrení pre priemyselných hráčov a akademické subjekty dochádza v partnerstvách iniciatívy Vanguard k spolupráci členov na projektových návrhoch v rámcových programoch (napr. Horizont 2020).  

Prezentácia a popularizácia slovenského výskumu a inovácií 

Styčná kancelária SR pre výskum a vývoj v Bruseli (SLORD) pripravuje organizáciu neformálnej diskusie Ing. Mikulášom Černotom, PhD. na tému Klimatické zmeny: "Socio-ekologické vzťahy v čase globálnych zmien". Podujatie sa uskutoční 9. decembra 2019 v priestoroch Kancelárie Bratislavského samosprávneho kraja v Bruseli. Ing. Mikuláš Černota, PhD predstaví poznatky z vlastnej skúsenosti so zameraním na kritické vyhodnotenie dôsledkov klimatických zmien na prírodné zdroje, ale aj možnosti ako udržiavať rovnováhu medzi snahou o zachovanie zdrojov a ich komerčným využívaním na základe prezentácie nie len negatívnych, ale aj pozitívnych aspektov zvyšujúceho sa CO2 v atmosfére. 

Prevádzkovanie informačného portálu
Počas novembra 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.600 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 
4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

	Konferencie, semináre, podujatia

				November 2019		
Dátum	Čas	Miesto	Účastník (SLORD)	Účastníci	Podujatie	
12.11.2019	08:00-14:00	Hotel Mercure
	Andrej Kurucz, TR, MR	Zástupcovia univerzít a vysokých škôl na Slovensku 	Organizácia Informačného dňa k programu 
Erasmus+
	
13.11.2019	09:00-17:30	Stále zastúpenie BE pri EÚ v Bruseli	Andrej Kurucz	Nominovaní zástupcovia ČŠ a AK do ERAC Ad-hoc WG on the future of the ERA
	ERAC Ad-hoc WG on the future of the ERA
	
18.-20.11.2019	08:30-17:30	Stále zastúpenie HU a PL pri EÚ v Bruseli; CZELO 	Andrej Kurucz, TL	Projektoví manažéri pre projekty H2020 z krajín V4 a NL, RO a LT	Organizácia V4 tréningu pre projektových 
manažérov projektov H2020
	
20.11.2019	17:00-20:00	Charlemagne 	Andrej Kurucz	Zástupcovia FCH JU, zástupcovia EK, EP, Rady, stakeholderi a priemysel	FCH JU Programme Review Days and Stakeholder Forum	
21.11.2019	10:00-18:30	Albert Borschette	Andrej Kurucz
	Zástupcovia Tieňového výboru pre strategické konfigurácie Horizon Europe	Zasadnutie Tieňového výboru pre strategické
konfigurácie Horizon Europe	
27.11.2019	09:00-17:30	Covent Garden	Andrej Kurucz	Nominovaní zástupcovia ČŠ a AK do ERAC Ad-hoc WG on the future of the ERA
	ERAC Ad-hoc WG on the future of the ERA
	
28.11.2019	09:00-12:30	SOST	Andrej Kurucz, TR	Zástupcovia Pracovnej skupiny IGLO INCO  a Higher Education	Spoločné zasadnutie IGLO Pracovnej skupiny 
INCO a Higher Education
	
28.11.2019	13:30-16:30	DG CNECT	Andrej Kurucz	Zástupcovia ČŠ a AK, členovia Shadow SC PC HEU 	Workshop covering digital technologies, 
infrastructures and services

29.11.2019	09:30-16:30	DG CNECT	Andrej Kurucz	Zástupcovia ČŠ a AK, členovia Shadow SC PC HEU 	Workshop covering industrial technologies

Stretnutia a rokovania
				November 2019		
Dátum	Čas	Miesto	Účastník (SLORD)	Účastníci	Téma stretnutia	
4.11.2019	10:00-12:30	SLORD
	Andrej Kurucz, TR, MR	Zástupcovia styčných kancelárií V4 	Zasadnutie V4 Breakfast: V4 tréning;
návšteva predsedov akadémií vied 
V4 v Bruseli	
5.11.2019	09:30-11:30	SZ LT pri EÚ	Andrej Kurucz	Zástupcovia IGLO CORE	Zasadnutie IGLO CORE	
5.11.2019	11:30-12:30	SZ LT pri EÚ 	Andrej Kurucz, TR, MR	Zástupcovia IGLO OPEN	Zasadnutie IGLO OPEN	
7.11.2019	14:30-16:30	SLORD	Andrej Kurucz	Ewa Kaczynska-Lange 	Spolupráca medzi PL-SK zástupcami v oblasti
výskumu a inovácií	
8.11.2019	12:00-13:30	Rada EÚ	Andrej Kurucz	Tomáš Kobela (SZ SR pri EÚ v Bruseli)	Synergie medzi HEU a EŠIF:
Európske partnerstvá; Seal of Excellence a 
Transfer 5%	
14.11.2019	10:00-11:30	SLORD	Andrej Kurucz 	Mathea Fammels (vedúca EIT House Brussels) 	Príprava Awareness Day EIT na Slovensku;
Príprava zasadnutia Pracovnej skupiny IGLO 
INCO a Higher Education
	
15.11.2019	08:30-10:00	SLORD	Andrej Kurucz	Anna Krivjanská (vedúca oddelenia, CVTI SR) 	Proces Strategického plánu programu 
Horizon Europe	
15.11.2019	13:30-15:00	SLORD	Andrej Kurucz	Petra Lipnická (MultiplexDX, GA Drilling)	Podpora zapojenia v iniciatívach H2020 a 
Príprava na HEU (pripomienky k Orientačnému
Dokumentu)	
25.11.2019	13:30-15:00	SVERI	Andrej Kurucz	Zástupcovia IGLO sekretariátu
 	Agenda IGLO sekretariátu 
	
26.11.2019	14:00-15:30	SLORD	Andrej Kurucz	Marek Čanecký (SZ SR pri EÚ v Bruseli)
	Európske partnerstvá v programe Horizon 
Europe

5.  Odporúčané závery:

Strategické plánovanie:

Európska komisia pripravuje v úzkej spolupráci s členskými štátmi EÚ implementáciu nadchádzajúceho rámcového programu Horizon Europe, najambicióznejšieho programu EÚ v oblasti výskumu a inovácií (2021 - 2027) s navrhovaným rozpočtom 100 miliárd EUR. Komisia v rámci tohto procesu 28. júna 2019 spustila verejnú (online) konzultáciu, ktorá pomôže formovať európske investície do výskumu a inovácií v nasledujúcich rokoch.

Online konzultácia bude zbierať vstupy od zainteresovaných strán z celého sveta. Prijaté vstupy budú zohľadnené pri príprave „Strategického plánovania“ programu Horizon Europe. Tieto vstupy sa odzrkadlia v usmerneniach jednotlivých pracovných programov, výzvach na predkladanie návrhov, misiách a partnerstvách počas fungovania prvých štyroch rokov programu Horizon Europe (2021-2024).

Je dôležité, aby sa do procesu konzultácie zapojil čo najväčší počet zainteresovaných strán, aby boli v nadchádzajúcom programe Horizon Europe zohľadnené aj záujmy a priority jednotlivých výskumno-inovačných subjektov zo Slovenska!

Viac informácií nájdete na webovej stránke Styčnej kancelárie SR pre výskum a vývoj v Bruseli (SLORD, CTVI SR): https://slord.sk/sk/odporucame/spustenie-verejnej-konzultacie-vyjadrite-svoj-nazor-na-vyskumno-inovacne-priority-nadchadzajuceho-ramcoveho-programu-horizon-europe.html?page_id=3978

V kontexte Strategického plánovania Komisia niekoľkokrát počas zasadnutia uviedla svoje odporúčania týkajúce sa budúcich nominácií (národných delegátov, NCP a národných expertov) do jednotlivých programových výborov pre program Horizon Europe - úlohu národných delegátov by v kontexte zabezpečenia strategickej koordinácie, konzistentnosti s národnými prioritami, implementácie a zabezpečenia dostatočného financovania mali podľa Komisie ideálne vykonávať zástupcovia z relevantných ministerstiev, ktorí majú schopnosť aktívne ovplyvňovať tvorbu politík, dohliadať na implementáciu a zabezpečiť financovanie pre výskumno-inovačné aktivity (pozn.: z pohľadu nastavenia a skvalitnenia budúceho procesu zapájania SK subjektov do programu Horizon Europe a v najmä v kontexte procesu identifikácie a následnej nominácie zástupcov do programových výborov je potrebné sa týmto návrhom Komisie zaoberať). 

Revízia Všeobecného nariadenia o skupinových výnimkách (GBER):
Všeobecné nariadenie o skupinových výnimkách (ďalej len „GBER“) umožňuje členským štátom vykonávať širokú škálu opatrení verejnej podpory bez predchádzajúceho oznámenia Komisii v oblastiach, ako je výskum, vývoj a inovácie, ochrana životného prostredia alebo podpora MSP. To znižuje administratívnu záťaž pre verejné orgány a urýchľuje poskytovanie verejnej podpory vrátane podpory poskytnutej zo štrukturálnych fondov EÚ.
S cieľom zabezpečiť, aby sa vnútroštátne fondy a fondy EÚ mohli bez problémov kombinovať v rámci nadchádzajúceho viacročného finančného rámca (2021-2027) bez toho, aby sa narušila hospodárska súťaž na vnútornom trhu, sa Komisia prostredníctvom súčasnej cielenej revízie GBER snaží (i) zlepšiť súlad medzi pravidlami financovania EÚ a pravidlami štátnej pomoci a (ii) zefektívniť kontrolu štátnej pomoci nad vnútroštátnymi fondmi vrátane fondov spoločného hospodárenia EÚ v kombinácii s programami EÚ riadenými centrálne Komisiou.

Odporúčanie: explicitnosť a uvádzať návrhy opatrení, ktoré umožnia široké využívanie EŠIF pri (i) zapájaní do všetkých typov a kategórií spolufinancovaných schém a iniciatív (napr. výskumno-inovačné partnerstvá, kde sa vyžaduje spolufinancovanie zo strany zúčastnených subjektov) vrátane (ii) podpory držiteľov ocenenia Seal of Excellence (EIC, MSCA) a (iii) „Widening“ opatrení (napr. schéma Teaming) v programe Horizon Europe. Spätná väzba sa uvádza v elektronickom formáte, najlepšie v angličtine, francúzštine alebo nemčine.

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 2.12.2019

Správu schválil:  prof. RNDr. Ján TURŇA, CSc., generálny riaditeľ